CELEX: 32009R0228
Language: lt
Date: 2009-03-19 00:00:00
Title: 2009 m. kovo 19 d. Komisijos reglamentas (EB) Nr. 228/2009 dėl importo licencijų išdavimo pagal paraiškas, pateiktas per pirmąsias septynias 2009 m. kovo mėn. dienas pagal Reglamentu (EB) Nr. 1384/2007 leidžiamą naudoti paukštienos, kurios kilmės šalis yra Izraelis, tarifinę kvotą

20.3.2009   
            
            
               LT
            
            
               Europos Sąjungos oficialusis leidinys
            
            
               L 74/9
            
         
      KOMISIJOS REGLAMENTAS (EB) Nr. 228/2009
   2009 m. kovo 19 d.
   dėl importo licencijų išdavimo pagal paraiškas, pateiktas per pirmąsias septynias 2009 m. kovo mėn. dienas pagal Reglamentu (EB) Nr. 1384/2007 leidžiamą naudoti paukštienos, kurios kilmės šalis yra Izraelis, tarifinę kvotą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   atsižvelgdama į 2007 m. lapkričio 26 d. Komisijos reglamentą (EB) Nr. 1384/2007, nustatantį išsamias Tarybos reglamento (EB) Nr. 2398/96 taikymo taisykles, susijusias su leidimu naudoti tam tikras paukštienos sektoriaus produktų, kurių kilmės šalis yra Izraelis, Bendrijos tarifines kvotas ir susijusias su tokių kvotų administravimu (3), ypač į jo 5 straipsnio 5 dalį,
   kadangi:
   2009 m. balandžio 1 d.–birželio 30 d. kvotos laikotarpio dalies importo licencijų paraiškose, pateiktose per pirmąsias septynias 2009 m. kovo mėn. dienas, neapima galimų kiekių. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio,
   PRIĖMĖ ŠĮ REGLAMENTĄ:
   1 straipsnis
   Kiekis, dėl kurio paraiškų nebuvo pateikta, ir kurį reikia pridėti prie 2009 m. liepos 1 d.–rugsėjo 30 d. kvotos daliai numatyto kiekio, pateiktas priede.
   2 straipsnis
   Šis reglamentas įsigalioja 2009 m. kovo 20 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2009 m. kovo 19 d.
      
         
            Komisijos vardu
         
         Jean-Luc DEMARTY
         
         
            Žemės ūkio ir kaimo plėtros generalinis direktorius
         
      
   
   
      (1)  OL L 299, 2007 11 16, p. 1.
   
      (2)  OL L 238, 2006 9 1, p. 13.
   
      (3)  OL L 309, 2007 11 27, p. 40.
   
      PRIEDAS
      
                  Grupės nr.
               
               
                  Eilės nr.
               
               
                  1.4.2009-30.6.2009 kvotos dalies importo licencijų paraiškoms taikomi paskirstymo koeficientai
                  (%)
               
               
                  Prie 1.7.2009-30.9.2009 kvotos dalies kiekio pridėtinas kiekis, kurio nebuvo paprašyta
                  (kg)
               
            
                  IL1
               
               
                  09.4092
               
               
                  
                      (1)
                  
               
               
                  570 600
               
            
                  IL2
               
               
                  09.4091
               
               
                  
                      (2)
                  
               
               
                  280 000
               
            
         (1)  Netaikoma: prašomas kiekis mažesnis už skirtą kiekį.
      
         (2)  Netaikoma: licencijos paraiškų Komisijai nepateikta.